Lejárt egy brit popsztár szavatossága a Madame Tussauds panoptikumban - ön kit távolítana el a múzeumból?
Úgy látszik, a londoni Madame Tussauds panoptikum látogatóit már nem érdekelte a Cheryl Cole-viaszbaba. Levették hát a repertoárról.
Ha sztárként arról értesülsz, hogy már a Madam Tussauds panoptikum számára sem vagy érdekes, a rólad mintázott viaszszobrot pedig eltávolítják, akkor aztán biztos lehetsz benne, hogy csillagod leáldozott. Cheryl Cole is így járt: a viaszbabája 2010 óta ki volt állítva a londoni múzeumban, de mivel Cole "már nem releváns" személyiség, a bábut félretették.

Pedig Cole látott szebb napokat is: egy sikeres brit lánycsapat, a Girls Aloud énekesnője volt a kétezres évek elején, majd később szólókarrierbe kezdett, 2008-ban pedig az X Factor mentora lett. 2009-ben és 2010-ben az FHM nemzetközi internetes szavazásán még a világ legszexibb nőjének is megválasztották.

A kérdésünk már csak az, hogy vajon ki a következő. Ön szerint kinek a viaszszobra lett fölösleges porfogó a Madam Tussauds múzeumokban?
Girls Aloud Madame Tussauds viaszbábu viaszszobor Madame Tussauds panoptikum Cheryl Cole